טיני

מרטינה "טיני" סטואסל (בספרדית: Martina "Tini" Stoessel; נולדה ב-21 במרץ 1997) היא שחקנית וזמרת-יוצרת ארגנטינאית, המוכרת מתפקידה בטלנובלה "ויולטה" <small>(2015-2012),</small> מבית ערוץ דיסני, שם היא שיחקה את הדמות הראשית, ויולטה קסטיז'ו.

== ביוגרפיה ==
מרטינה סטוסל נולדה בבואנוס איירס, ארגנטינה, בתם של מריאנה מוזלרה ושל במאי ומפיק הטלוויזיה אלחנדרו סטואסל. יש לה אח, פרנסיסקו, דוגמן ודי ג'יי במקצועו, המבוגר ממנה בשנה. סטואסל החלה את הכשרתה האמנותית בגיל צעיר בלימודי שירה, פסנתר, קומדיה מוזיקלית, תיאטרון מוזיקלי וריקוד במולדתה בואנוס איירס.

== קריירה ==
בשנת 2007, לסטואסל היה תפקיד בעונה הראשונה של הטלנובלה הארגנטינאית הפופולרית "פטיטו", בתור מרטינה, אחת מעוזריו של פיטו ברנרדי. היא גם שיחקה בתפקיד אנה בפרק פלאשבק באותה סדרה.

בשנת 2010, סטואסל לוהקה בתפקיד הראשי בסדרה "ויולטה", הפקה משותפת בין ערוץ דיסני לאמריקה הלטינית, לאירופה, למזרח התיכון ולאפריקה, שבה שיחקה את דמותה של ויולטה קסטיז'ו. מרטינה שרה את שיר הפתיחה של הסדרה "בעולם שלי" מלבד גרסת המקור בספרדית, גם באיטלקית ואנגלית.

בשנת 2013 השאילה את קולה לדמותה של קארי בדיבוב של הגרסה האיטלקית של הסרט "בית ספר למפלצות" לצד חברתה מהסדרה ויולטה, לודוביקה קומלו- שדיבבה בסרט את דמותה של בריטני.

בשנת 2013 נבחרה לשיר את גרסת הפופ של שיר הנושא מתוך הסרט "לשבור את הקרח" בגרסה הספרדית (Libre Soy) והאיטלקית (All'Alba Sorgerò).

במאי 2014 הוציאה לאור ספר אוטוביוגרפי שנקרא "Simplemente Tini" (בעברית: פשוט טיני).

ב-2015 חתמה על חוזה בחברת התקליטים האמריקאית Hollywood Records, שם חתומים כמה מכוכבי דיסני, לרבות דמי לובאטו, זנדאיה ועוד. ביולי 2015 טסה ללוס אנג'לס על מנת להקליט את שיריה הראשונים באולפני החברה.

ב-2016 שיחקה בסרט "טיני: השינוי הגדול של ויולטה" אשר הביא לסגירת המעגל של "ויולטה", דמות הליוותה את טיני שלוש שנים והביאה לפריצתה. בנוסף, טיני הציגה את הסינגל הראשון שלה "Siempre Brillaras" (בתרגום חופשי: תמיד תזרח) כשיר הנושא של הסרט, אשר בזכותו קיבלה פרס עבור המוזיקאי הטוב ביותר.

באפריל 2016 הוציאה את אלבום הסולו הראשון שלה הנשא את שמה "TINI" תחת חברת התקליטים Hollywood Records.

ב-18 ביולי הציגה טיני את הקליפ הראשון שלה כסוליסטית לשיר שלה "Great Escape", ובנוסף הוציאה את הגרסה הספרדית לשיר זה "Yo me escaparé" הכללה גם סרטון ריקוד נלווה לשיר. באותה שנה, הפכה גם לפנים של חברת הבגדים, בעיקר בשל עבודתה ופרסומה גם מחוץ לארץ מוצאה (ארגנטינה).

במרץ 2017 יצאה טיני לסיבוב הופעות מסביב לעולם שנקרא על שם השיר שלה באלבום הסולו "Got me started tour" . כחלק מסיבוב ההופעות שלה באירופה הייתה טיני ברומא, מילאנו, פולין, גרמניה, וינה, רומניה ועוד.

כמו כן, הוציאה קליפ לסינגל השני שלה "Got me started" מאלבום הבכורה שלה וכן, הוציאה קליפ גם בגרסה הספרדית לשיר זה, "Ya no hay nadie que nos pare" בהשתתפותו של סבסטיאן יאטרה.

ב-23 בפברואר 2017 הוציאה וידאו דאנס עבור השיר שלה "Finders keepers".

באותה שנה, הוציאה טיני את קו האופנה החדש שלה אשר כלל מגוון רחב של פרטי לבוש בעיצובה תחת השם שלה "Tini by martina stoessel". כמו כן, סמל קו האופנה היה הכלבה שלה, אולגה.

באוקטובר 2018 הוציאה את אלבומה השני ״Quiero Volver״ שכלל את הלהיט “Te Quiero Más” בשיתוף פעולה עם הזמר נאצ'ו ולהיטים נוספים שכללו שיתופי פעולה עם זמרים נוספים וגדולים בתעשייה: קרול ג'י, סבסטיאן יאטרה, הצמד Cali & El Dandee והלהקה המצליחה Morat. באותה השנה השתתפה ברמיקס שיצא ללהיט "Lo malo" של איתנה ואנה גרה.

ב-3 בדצמבר 2020 הוציאה את אלבומה השלישי Tini Tini Tini שכלל שיתופי פעולה עם זמרים נוספים ובהם: סבסטיאן יאטרה, גרייסי רנדון, אלחנדרו סאנס והצמד מאו וריקי.

ב-2023 הוציאה את אלבומה הרביעי Cupido. כמו כן עשתה סיבוב הופעות (tini tour), באמריקה הלטינית, אמריקה הצפונית ואירופה. באותה שנה גם הוציאה את הסינגלים me entere- עם tiago tks, Lagrimas- עם big boss.
כמו כן בנובמבר 2023 סינגל La Original ששולב באלבום של זמרת אמיליה זכה במקום הראשון במצעדים בארגנטינה ואורוגוואי.

באפריל 2024 הוציאה את אלבומה החמשי Un Mechón de Pelo.

== חיים אישיים ==
טיני גרה עם אחיה הגדול והוריה בעיר סן איסידרו, בואנוס איירס. היא גם מתגוררת לעיתים קרובות בלוס אנג'לס, קליפורניה, ובמיאמי, פלורידה. היא דוברת ספרדית (שפת האם שלה), איטלקית ואנגלית.

בשנת 2013, סטואסל החלה לצאת עם השחקן הארגנטינאי חואן פדרו לנסאני. לאחר שנתיים של זוגיות, הם סיימו את מערכת היחסים שלהם באפריל 2015. הם חזרו יחד בקיץ של אותה שנה, אך נפרדו שוב בדצמבר 2015.

בספטמבר 2016, סטואסל החלה לצאת לצאת עם הדוגמן הספרדי פפה בארוסו סילבה, שהיה כוכב אורח בקליפ של "Great Escape". בפברואר 2018, סטואסל הודיעה שהיא וסילבה כבר לא יוצאים, אבל הם חזרו להיות ביחד במאי 2018. ב-22 בדצמבר 2018, סטואסל הודיעה שהיא וסילבה נפרדו שוב.

ב-10 ביוני 2019, במהלך טקס פרסי מרטין פיירו, הודיעה סטואסל שהיא התחילה לצאת עם הזמר הקולומביאני סבסטיאן יאטרה. במאי 2020, פורסם שסטואסל ויאטרה סיימו את מערכת היחסים ביניהם.

באוגוסט 2022, כדורגלן אתלטיקו מדריד רודריגו דה פול חשף בפוסט באינסטגרם שהוא וסטואסל יוצאים. 

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2013
|בית ספר למפלצות
|קארי ויליאמס
|דיבוב בגרסה האיטלקית
|-
|2016
|טיני: השינוי הגדול של ויולטה
|טיני
|
|-
|2019
|אגלי דולס
|מוקסי
|דיבוב בגרסה הספרדית
|-
|TBA
|The Diary
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2007
|פטיטו
|מרטינה / אנה
|תפקיד אורח
|-
|2012 - 2015
|ויולטה
|ויולטה "וילו" קאסטיז'ו
|תפקיד ראשי (3 עונות); 240 פרקים
|-
|2017
|סוי לונה
|עצמה
|2 פרקים
|-
|2018
|La Voz... Argentina
|מנטורית
|עונה שנייה; גרסה ארגנטינאית ל-"The Voice"
|-
|2020
|La Voz
|מנטורית
|עונה שביעית; גרסה ספרדית ל-"The Voice"
|}

== דיסקוגרפיה ==
=== אלבומי אולפן ===
* 2016: 
* 2018: Quiero Volver
* 2020: Tini Tini Tini
* 2023: Cupido
* 2024: Un Mechón de Pelo

=== סיבובי הופעות ===
* Violetta en Vivo (2013–14) 
* Violetta Live (2015) 
* Got Me Started Tour (2017–18) 
* Quiero Volver Tour (2018–20) 
* Tini Tour 2022 (2022) <small>(אנ')</small>

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמדות
!תוצאה
|-
|2012
| rowspan="2" |פרסי בחירת הילדים של ניקלודיאון ארגנטינה
|פריצת השנה - אישה
| rowspan="6" |ויולטה
|
|-
| rowspan="4" |2013
|שחקנית טלוויזיה אהובה
|
|-
|פרסי בחירת הילדים של ניקלודיאון
|אמן לטיני אהוב
|
|-
|פרסי מרטין פיירו
|פריצת השנה - אישה
|
|-
|פרסי גרדל
|אלבום הפסקול הטוב ביותר - סרט/סדרה
|
|-
|2014
|פרסי בחירת הילדים של ניקלודיאון קולומביה
|פריצת השנה - אישה
|
|-
| rowspan="2" |2016
|פרסי המוזיקה של MTV אירופה
|המופע הדרום אמריקאי הטוב ביותר
| rowspan="6" |טיני
|
|-
| rowspan="2" |בראבו אוטו
|כוכבת הטלוויזיה האהובה
|
|-
| rowspan="2" |2017
|זמרת על
|
|-
|פרסי המוזיקה של היט לטין
|האמן הטוב ביותר באזור הדרום
|
|-
| rowspan="2" |2018
|פרסי מרטין פיירו הדיגיטליים
|האמן המוזיקלי הטוב ביותר
|
|-
|פרסי המילניום של MTV
|האמן הארגנטינאי הטוב ביותר
|
|-
| rowspan="3" |2019
|פרסי גרדל
|אלבום הפופ הטוב ביותר - אישה
|Quiero Volver
|
|-
|פרסי המוזיקה של MTV אירופה
|המופע הדרום אמריקאי הטוב ביותר
| rowspan="5" |טיני
|
|-
|פרסי בילבורד ארגנטינה
|אמן השנה
|
|-
| rowspan="2" |2020
|פרסי המוזיקה של MTV אירופה
|האמן הדרום אמריקאי הטוב ביותר
|
|-
|פרסי המוזיקה של היט לטין
|האמן הטוב ביותר באזור הדרום
|
|-
| rowspan="5" |2021
|פרסי המילניום של MTV
|האמן הארגנטינאי הטוב ביותר
|
|-
| rowspan="4" |פרסי גרדל
|אלבום הפופ הטוב ביותר
|Tini Tini Tini
|
|-
|השיר/אלבום האורבני/טראפ הטוב ביותר
|High (Remix)
|
|-
|שיר השנה
|Ella Dice
|
|-
|שיתוף הפעולה של השנה
|Un Beso en Madrid <small>(עם אלחנדרו סאנס)</small>
|
|-
|2024
|פרס המוזיקה האמריקאית הלטינית<ref name=":0"></ref>
|אלבום פופ אהוב
|Cupido
|
|-
|2024
|פרס בחירת הילדים של ניקלודיאון<ref name=":02"></ref>
|אמן אהוב (אמריקה הלטינית)
|טיני
|
|}

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה ארגנטינאיות
קטגוריה:שחקניות ילדות ארגנטינאיות
קטגוריה:זמרות ארגנטינאיות
קטגוריה:זמרות-יוצרות ארגנטינאיות
קטגוריה:דוגמניות ארגנטינאיות
קטגוריה:שופטי The Voice
קטגוריה:נדבניות
קטגוריה:זמרים השרים בספרדית
קטגוריה:אמני סוני מיוזיק לטין
קטגוריה:אמניות הוליווד רקורדס
קטגוריה:זוכי פרס המוזיקה של MTV אירופה
קטגוריה:ארגנטינאיות שנולדו ב-1997